Source: http://politeia.org.ro/stiri-revista-presei/revista-presei-27-februarie-ziua-marii-confruntari-insa-cine-garanteaza-ca-ectoplasma-va-veni/57502/
Timestamp: 2019-03-21 16:27:28+00:00

Document:
Revista Presei – 27 februarie. Ziua marii confruntări, însă cine garantează că ectoplasma va veni?! | PoliteiaWorld
Home » Stiri / Revista Presei	» Revista Presei – 27 februarie. Ziua marii confruntări, însă cine garantează că ectoplasma va veni?!
Buna dimineata intr-o zi de marti, 27 februarie. Capitala si 12 judete din sudul si estul tarii se afla marti, pentru a doua zi consecutiv, sub atentionare cod portocaliu de ninsori abundente si viscol. De asemenea, sunt in vigoare o atentionare cod galben de ninsori, vant puternic si viscol pentru sudul Banatului, Oltenia, Muntenia, Dobrogea si sudul Moldovei si o atentionare cod portocaliu de ger pentru mare parte din tara. Scolile sunt inchise si marti, in Bucuresti si in zece judete. Din cauza viscolului sunt blocate Autostrada Soarelui si A4 Ovidiu – Agigea, precum si peste 20 de drumuri nationale, in timp ce aproximativ 60 de trenuri au fost anulate, iar in Gara de Nord din Bucuresti trenurile ajung cu intarzieri de pana la 120 de minute. Meteorologii iau in calcul posibilitatea extinderii atentionarilor de ger pentru toata tara, pana in 2 martie, avand in vedere ca valul de frig se va mentine, iar temperaturile vor cobori pana la -22 de grade Celsius joi dimineata, potrivit news.ro. Doua autostrazi, peste 20 de drumuri nationale si aproape 40 de drumuri judetene sunt inchise din cauza viscolului in sapte judete. Integral pe Hotnews
Laura Codruţa Kovesi, audiată de procurorii din CSM. Secţia decide ce aviz va da în cazul cererii de REVOCARE a şefei DNA. Procurorul şef al DNA, Laura Codruţa Kovesi, se va prezenta, marţi, în faţa Secţiei pentru Procurori a CSM, pentru a fi audiată. La şedinţa va participa şi Tudorel Toader, ministrul Justiţiei, cel care cere revocarea ei din funcţie. Membrii Secţiei pentru Procurori au invitat-o, marţi, şi pe Laura Codruţa Kovesi la audieri, pentru a-şi expune punctul de vedere. Avizul ce urmează a fi dat de Secţia pentru Procurori a CSM în cazul procedurii de revocare iniţiate de ministrul Justiţiei este consultativ. Procurorii Florin Deac, Cristian Ban, Codruţ Olaru, Nicolae Solomon şi Augustin Lazăr sunt cei care vor lua decizia. Ministrul Justiţiei, Tudorel Toader, a cerut, joi, revocarea din funcţia de procuror şef al DNA a Laurei Codruţa Kovesi, invocând mai multe motive, printre care neverificarea unor procurori, cum ar fi cei de la DNA Ploieşti, despre care apăruseră informaţii privind abuzuri, eşecul Microsoft sau transcrieri false în dosare. De asemenea, Toader a cristicat de calcul al numărului de achitări dat de Direcţie, raportările eronate care ar fi fost prezentate de către instituţia condusă de Laura Codruţa Kovesi şi comportament excesiv de autoritar al acesteia, susţinând că s-a implicat personal în dosarele altor procurori şi a prioritizat dosarele după impactul mediatic. Ulterior anunţului, preşedintele României şi-a anunţat susţinerea pentru Laura Codruţa Kovesi, precizând că va studia raportul care a stat la baza propunerii făcute de ministrul justiţiei. Integral pe Mediafax
Ziua marii confruntari Kovesi vs Toader. Ce va decide CSM. In meciul revocarii dnei Kovesi, repriza esentiala se joaca astazi la CSM. Daca avizul sectiei de procurori pe propunerea de revocare formulata de ministrul Toader va fi unul negativ, misiunea presedintelui de a respinge revocarea va fi cu mult simplificata. Un aviz negativ ar favoriza si sprijinul extern pentru DNA si statul de drept, pentru ca mereu una dintre conditiile cancelariilor occidentale, ale Bruxelles-ului si ale Washington-ului, a fost ca vocea sistemului judiciar sa fie ascultata. Un aviz pozitiv, insa, ar ingreuna mult misiunea presedintelui in sustinerea Codrutei Kovesi. O sustinere la care presedintele nu prea are cum sa renunte. PSD i-a facut practic cadou aceasta sansa de reincarcare politica tocmai atunci cand intrase intr-un picaj grav dupa momentul Dancila. Daca vrea al doilea mandat, si mie mi se pare ca adora functia de presedinte, nu isi poate permite sa rateze sansa si ar trebui sa stie ca o eventuala semnatura pe cererea de revocare ar insemna sfarsitul mandatului sau. Brusc si iremediabil, atat in plan intern, cat si in plan extern. Eu cred ca avizul CSM va fi unul negativ, cu materialul clientului, adica al raportului cel mai sfidator cu putinta la adresa magistratilor. Din toata compunerea pe care si-a intemeiat propunerea de revocare, un singur motiv are o tenta manageriala, si anume cheltuiala/dosar DNA. Si acela e tangential abordat, complet nefundamentat, comparand mere cu pere. Integral pe Ziare.com
Elena Udrea, după ce instanţa i-a respins cererea de recuzare a judecătorului Ionuţ Matei: Nu va fi imparţial şi va executa ordinele generalului Coldea. Fostul ministru Elena Udrea comentează, pe Facebook, decizia instanţei supreme, care i-a respins cererea de recuzare a judecătorului Ionuţ Matei, în procesul „Gala Bute”, ea spunând că are „toată dreptatea” să creadă că magistratul nu va fi imparţial în ceea ce o priveşte şi că „va executa ordinele generalului Coldea”. Magistraţii instanţei supreme au respins, luni, cererea Elenei Udrea de recuzare a judecătorului Ionuţ Matei, care din ianuarie face parte din completul de judecată în procesul „Gala Bute”. „Cererea de recuzare a judecătorului Ionuţ Matei, adus acum o lună intempestiv în completul de la ICCJ care judecă apelul în “Gala Bute”, mi-a fost respinsă!!! Chiar dacă motivul recuzării este acela că el a fost susţinut în faţa mea de generalul Coldea în 2013 pentru funcţia de vicepreşedinte al Înaltei Curţi, cu argumentul “este omul nostru”, deci am toată dreptatea să cred că el nu va fi imparţial în ceea ce mă priveşte şi va executa ordinele lui Coldea, Dumbrava& Co. Iar povestea apartenenţei lui la Sistem am spus-o în faţa Comisiei parlamentare de verificare a activităţii SRI încă din această vară. După ce acest judecător a fost paraşutat în completul meu, în timpul procesului, în locul unei judecătoare care a făcut opinie separată la respingerea cererii mele de efectuare a unei expertize în cauză, considerând necesară o astfel de expertiză, vrea cineva că eu să cred că am parte de un proces corect??? Vrea cineva să am încredere că se aplică legea în ceea ce mă priveşte?”, a scris Elena Udrea, luni seară, pe Facebook. Udrea le doreşte “celor care insistă că e bine aşa” să aibă parte de justiţia de care are ea parte. Integral pe Adevarul
Ponta si Sova isi sustin pledoariile finale in Dosarul Turceni-Rovinari. Inalta Curte a stabilit pentru marti ultimul termen in dosarul Turceni-Rovinari, in care sunt judecati fostul premier Victor Ponta si fostul senator PSD Dan Sova. Procurorul DNA, avocatii si cei trimisi in judecata vor sustine pledoariile finale. Dosarul este pe rolul Inaltei Curti din septembrie 2015. In acest caz, Victor Ponta a fost trimis in judecata, alaturi de fostul senator Dan Sova, de Laurentiu Dan Ciurel si Dumitru Cristea, la data faptelor director general al SC Complexul Energetic Rovinari SA (CER), respectiv director general al Complexului Energetic Turceni (CET). Ancheta in acest dosar a durat aproape patru ani, iar Victor Ponta a fost primul premier post-decembrist trimis in judecata in timpul mandatului. Procurorii il acuza pe Victor Ponta ca, in perioada octombrie 2007 – decembrie 2008, prin cabinetul sau de avocat, a obtinut de la Societatea Civila de Avocati “Sova si Asociatii” 181.439,98 de lei, pentru activitati care figureaza in acte, dar care nu ar fi fost efectuate. Victor Ponta este judecat pentru fals in inscrisuri sub semnatura privata, complicitate la evaziune fiscala si spalarea banilor, fapte pe care le-ar fi comis in calitate de avocat, iar Dan Sova, avocat coordonator al Societatii Civile de Avocati “Sova si Asociatii” la data faptelor, pentru abuz in serviciu, fals in inscrisuri sub semnatura privata, evaziune fiscala si spalare de bani. Laurentiu-Dan Ciurel este acuzat de trei infractiuni de abuz in serviciu, cu obtinere de foloase necuvenite pentru altul, iar Dumitru Cristea si Laurentiu-Octavian Graure, fost director economic al CET, de abuz in serviciu. Integral pe Ziare.com
CNCD o iartă pe Viorica Dăncilă. Declaraţia premierului referitoare la autişti nu e discriminare. Consiliul Naţional pentru Combaterea Discriminării a decis luni că declaraţiile premierului Viorica Dăncilă privind autiştii nu constituie discriminare şi se încadrează în limitele libertăţii de exprimare. Colegiul director al Consiliului Naţional pentru Combaterea Discriminării, întrunit luni în şedinţă a dezbătut declaraţia premierului Viorica Vasilica Dăncilă, din cadrul interviului acordat televiziunii Antena 3, pe 15 februarie 2018, cu următorul conţinut: “Aceşti oameni cred că sunt autişti şi nu văd şi nu aud ceea ce este vizibil pentru toţi cei de bună credinţa”. CNCD a decis, cu majoritatea celor prezenţi, respectiv cu 8 voturi pentru şi un vot împotrivă, că declaraţia respectivă se incadrează în limitele libertăţii de exprimare şi nu constituie discriminare, potrivit unui comunicat de presă remis lumi MEDIAFAX. De asemenea, lipsa intervenţiei moderatorului Mihai Gâdea nu constituie discriminare, a mai votat Consiliul. Integral pe Gandul
Scrisoare deschisa semnata de peste 1.000 de magistrati: Numeroase actiuni de manipulare a opiniei publice si atacuri fara precedent la adresa a numerosi judecatori si procurori si a celor mai importante institutii ale statului, intr-o tara macinata de coruptie endemica. Peste 1000 de magistrați români adresează o scrisoare deschisă pentru susținerea independenței justiției, intr-un moment in care “dezbaterile publice recente pun în grav pericol independența justiției și parcursul Statului Român în cadrul Uniunii Europene”. Semnatarii scrisorii deschise atrag atentia ca “În momentul actual, exprimărilor incoerente ale factorilor politici, într-o țară măcinată de o corupție endemică, li se adaugă numeroase acțiuni de manipulare a opiniei publice și atacuri fără precedent la adresa a numeroși judecători și procurori care instrumentează inclusiv cauze de mare corupție, dar și a celor mai importante instituții ale statului, cu rol de apărare și siguranță publică, cu precădere Direcția Națională Anticorupție.” Lista semnatarilor scrisorii deschise, in documentul atasat. Scrisoarea deschisa a magistratilor:
Un sistem judiciar independent și eficient reprezintă fundamentul statului de drept. Independența justiției cuprinde două componente, respectiv componenta instituțională (care nu se referă exclusiv la judecători, ci acoperă sistemul judiciar în întregime), cât și componenta individuală – independența judecătorului.[1] Mai mult, însuși Ministrul Justiției își permite să atace public pe toți procurorii din cadrul Direcției Naționale Anticorupție, speculând faptul că aceștia administrează probe cu încălcarea legii, respectiv că procurorul șef își exprimă public, în presa occidentală, îndoielile cu privire la evoluția statului de drept în România, ignorând flagrant faptul că libertatea de exprimare în legătură cu buna funcționare a justiției, chestiune de interes public, este protejată de jurisprudența Curții Europene a Drepturilor Omului, iar ”efectul descurajator joacă în detrimentul societății în ansamblul său.” (CEDO, cauza Baka c. Ungariei). Integral pe Hotnews
”Bani negri” la SRI din evaziune cu produse petroliere. Fostul șef al SRI București, Vasile Cămărăscu apare pe tabelele din ultimul dosar penal al fostului șef ANAF, Sorin Blejnar, cum că ar fi încasat câteva sute de mii de euro cash de la rețeaua de evaziune cu produse petroliere. Fostul șef al SRI București, Vasile Cămărăscu apare pe tabelele din ultimul dosar penal al fostului șef ANAF, Sorin Blejnar, cum că ar fi încasat câteva sute de mii de euro cash de la rețeaua de evaziune cu produse petroliere protejată de fostul președinte ANAF dar și de locotenenții lui, Sorin Florea de la Garda Financiară și Viorel Comăniță, fost șef al Autorității Naționale a Vămilor. Cămărăscu nu are calitate deocamdată în dosarul penal dar principala întrebare care se pune este pentru ce ar fi putut încasa el acei bani pentru că despre foștii șefi ai Fiscului este clar că ei se ocupau cu protejarea evaziunii. Dezvăluit în exclusivitate de România liberă, ultimul dosar în care procurorii DNA au început urmărirea penală pentru luare de mită, în decembrie anul trecut, față de fostul președinte ANAF, Sorin Blejnar, este o bombă cu ceas pentru întreg cercul de putere construit în timpul regimului Băsescu în jurul fostului șef al Fiscului. Asta pentru că procurorii DNA au ajuns la banii negri produși din evaziunea fiscală cu produse petroliere și încasați drept ”taxă de protecție” de cei care trebuiau să oprească această evaziune și aducă bani la bugetul de stat. În afară de Sorin Blejnar procurorii DNA au mai început urmărirea penală și față de Viorel Comăniță, fost șef al Autorității Naționale a Vămilor și vicepreședinte ANAF și față de constățeanul Sorin Florea, fost șef al Gărzii Financiare. Toți sunt acuzați că au luat de la omul de afaceri băcăuan Radu Nemeș pentru a proteja afacerile evazioniste cu produse petroliere în care era implicat. Pe lista beneficiarilor de șpăgi se regăsește și Codruț Marta dar, din datele României libere, față de acesta procurorii DNA nu au început încă urmărirea penală. Integral si de luat cum grano salis, pe Romania Libera
Cercul vicios al sărăciei: Jumătate din şomerii românii care primesc ajutoare sociale trăiesc în sărăcie extremă pentru că aşa vor. Deşi piaţa muncii nu duce lipsă de oferte pentru cei interesaţi să muncească, indiferent de nivelul de educaţie pe care îl au, joburile rămân neocupate, ţara noastră fiind printre cele şase state europene în care şomerii sunt în risc de sărăcie. Concluzia se desprinde din cele mai recente statistici publicate de Biroul European de Statistică – Eurostat. Gradul scăzut de ocupare este un element cheie în determinarea gradului de sărăcie şi de excluziune socială, apreciază specialiştii. Concret, 46% din persoanele cu vârsta între 18 şi 60 de ani nu au ocupaţie şi că 22% din şomerii din rândul tinerilor au vârste cuprinse între 15 şi 24 de ani. Faptul că primesc ajutoare de la stat i-a făcut pe unii români să nu mai caute activ un loc de muncă, susţine Gabriel Chicioreanu, specialist în recrutare. „În ultimii ani s-au acordat ajutoare într-un ritm galopant. Oferind cât mai multă asistenţă socială, oamenii s-au învăţat prost şi preferă să trăiască de pe o zi pe alta, mai ales dacă au şi un petec de pământ. Nu mai aleargă după un loc de muncă şi, în situaţiile în care găsesc un job, îl pierd după scurt timp”, a declarat Chicioreanu pentru „Adevărul”. În România încă există sărăcie extremă, ea fiind de trei ori mai răspândită în zonele rurale decât în zonele urbane. Mai exact, 40% din întreaga ţară populaţie a României trăieşte cu riscul sărăciei şi al excluziune sociale. Alarmant e faptul că 74% din copiii săraci trăiesc în zonele rurale. Integral pe Adevarul
Un articol pe aceeasi tema, foarte bun, pe Ziare.com
21 Raspunsuri la Revista Presei – 27 februarie. Ziua marii confruntări, însă cine garantează că ectoplasma va veni?!
A A27/02/2018 at 08:34
Buna ziua. CSM este si ea institutie infiltrata la greu de orci; la fel ca CCR. Astazi s-ar putea ca acest fapt sa devina oficial despre justitia din Romania, daca avizul va fi pozitiv pentru vomitarea de ura a orcului putoare pus la ministerul justitiei.
Tzepelica27/02/2018 at 09:14
Da, CSM a cam fost “penetrat” la greu de PSD.
Azi vedem ponderea.
Tzepelica27/02/2018 at 09:12
Udrea, Blejnar, Sorin Florea, Viorel Comanita, Marta, Vasile Cămărăscu etc.
Doar caracude.
Pe cand si marele rechin, patronul clicii de mafioti?
Tzepelica27/02/2018 at 09:18
Ca sa apere interesele familiei, Andreea Cosma a pus la bataie totul. 🙂 🙂
Portocala, despre relatia cu Andreea Cosma:
“A existat o relație, de scurtă durată, inițiată de domnia sa, cu întâlniri, mesaje, fotografii, care pun în evidență, fără echivoc, consensualitatea acesteia. Însă, atunci când am realizat că, în realitate, aceasta urmărea devierea cursului anchetelor, culegerea de date și informații, am decis să mă retrag elegant”, a mai declarat Mircea Negulescu.”
https://www.stiripesurse.ro/procurorul-portocala-a-acordat-primul-interviu-sustine-ca-relatia-cu-andreea-cosma-ar-fi-fost-initiata-de-aceasta_1251348.html
Cetatean27/02/2018 at 09:28
adica, totul…? 😛 asa de profunda a fost relatia? 😛
Tzepelica27/02/2018 at 09:35
Curat pro-funda! 🙂
cedric27/02/2018 at 09:20
eu sper ca sectia de procurori sa nu se faca de ras, mai ales ca vor discuta “in vazul lumii”!
Alistar si celalat vandut (nu stiu cum il cheama) nu cred ca au ce cauta printre procurori.
Cetatean27/02/2018 at 09:27
Nu, Cedric, vor fi numai cei 5 procurori, plus Kovesi plus ectoplasma, daca vine (invitat).
https://www.csm1909.ro/Pages.aspx?PageId=302 (a se vedea in lista numele procurorilor)
cedric27/02/2018 at 09:49
Multumesc, citi, pentru lista dar nu ii cunosc. Doar pe Lazar pe care il admir pentru verticalitate, curaj si bun simt.
As vrea sa mearga Toader sa vedem cum isi sustine elucubratiile dupa ce au fost desfiintate de specialisti si laudate doar de PSD!
La cat e de nemernic nu m-as mira sa latre si azi. Va fi interesant!
A A27/02/2018 at 09:48
Sper ca si toti ceilalti 4 procurori in afara de Lazar sa fie curati; asa arata in informatia din domeniul public.
cedric27/02/2018 at 09:59
Asta ma pune pe ganduri:
https://www.comisarul.ro/articol/incredibil!-cum-manipuleaza-propaganda-penalilor-d_934770.html
Il omisesem pe Codrut Olaru, fiind pus separat!
Cetatean27/02/2018 at 10:00
Atentie, din sectia de procurori face parte si Codrut Olaru, plagiator complet care si-a facut teza cu Tudorel Toader. Nu va bazati pe verticalitatea lui, dimpotriva!
Inainte sa se afle ca a fost “condus” de Toader, il consideram cat de cat fiabil (a condus DIICOT-ul ca adjunct al Alinei Bica si nu s-a ramarcat prin prostii, insa se pare ca avea un low profile ca sa o lase pe Bica sa zburde cum voia ea – a se vedea dosarele Tender si altele).
Azi banuim de ce e in stare.
Despre ceilalti 4 procurori se poate afla din presa.
Nu va fi vot simplu, pentru ca nu se poate baga mana in foc pentru nimeni, decat poate pentru Cristian Ban, care a avut in trecut contre publice cu masonul Netejoru de la Inspectia Judiciara si cu Tudorel Toader.
https://www.dcnews.ro/coduri-penale-cristian-ban-csm-doamne-dumnezeule-sper-sa-nu-intre-niciodata-in-vigoare_571379.html
“Pe legile justiţiei s-au făcut discuţii, dar eu aş trage un semnal de alarmă pe proiectul de modificare a celor două Coduri – penal şi de procedură penală. Sunt amendamente, că nu putem discuta decât pe amendamente, care, Doamne Dumnezeule, sper să nu intre niciodată în vigoare, vor paraliza efectiv, şi o spun cu cea mai mare responsabilitate, activitatea de urmărire penală şi de judecată, dar în mai mică măsură.
Vor fi nu numai corupţi liberi, vor fi şi criminali, vor fi pedofili, vor fi violatori, care vor umbla liber pentru că organele de anchetă sunt legate de mâini şi de picioare. Este ca şi când ai lega pe cineva de mâini şi de picioare şi l-ai arunca în apă să înoate, exact aşa vor fi supuse organele de anchetă şi (…) instanţele’, a declarat Cristian Ban, în contextul discuţiilor din plenul CSM privind adoptarea unui mesaj public şi unitar referitor la propunerile de modificare a legilor Justiţiei şi la conţinutul şi efectele amendamentelor iniţiate la Codurile penale, notează Agerpres”
intamplator27/02/2018 at 10:36
coincidente….sef sri buc ia sute de mii de euro cash….colonelul dragomir divulga secrete unor cetateni straini si nu e atins nici cu o floare…dna incepe -prin procesul blejnar-sa ia urma banilor scursi la sri….
fiecare crede ce vrea….o zi minunata…
Cetatean27/02/2018 at 10:51
ca sa avem tabloul complet: marii infractori fug din tara, relaxati, in timp ce SRI “serveste patria”. Infractorii fugari platesc campanii impotriva DNA-ului firmelor specializate de lobby, in care se dau victime ale anti-semitismului. Adamescu senior, raposatul, a fost unul care se dadea persecutat si apelat la Black Cube ca sa ii “repare onoarea”. Schwartzenberg e altul care si-a dus aminte ca e evreu cand s-a apropiat Justitia de el.
https://www.curentul.info/dezvaluiri/dupa-ce-a-platit-lobby-in-sua-contra-romaniei-emilian-schwartzenberg-ataca-dna-in-presa-romaneasca/
mar27/02/2018 at 11:02
Și Comisarul scrie pe preia/scrie pe larg de Codruț Olaru – Adevărata informație, cu mult mai multă greutate, și care arată ce jocuri de culise fac mereu Penalii, este despre șeful secției de procurori, vicepreședintele CSM, procurorul Codruț Olaru.
A A27/02/2018 at 11:06
Numai lifte in articolul asta… olteanu, olaru, toader si cati vor mai fi
A A27/02/2018 at 11:03
A A27/02/2018 at 11:04
Orcii de la bor…
mar27/02/2018 at 11:45
Putem spera! – ”Aşadar, şi în cadrul emisiunii de ieri v-aţi înşelat telespectatorii, i-aţi minţit încă o dată, pentru a câta oară!? Aţi prezentat în cascadă acuzaţiile mincinoase formulate împotriva mea în urmă cu cinci ani, dându-le valoare de adevăr. În interesul manipulării v-aţi folosit de persoane condamnate, unele definitiv, de acte dovedite a avea conţinut neadevărat. Întocmai ca foştii mei anchetatori! Ăia condamnaţi în primă instanţă!
http://epochtimes-romania.com/news/berbeceanu-mesaj-pentru-antena-3-ma-asteptam-sa-fiu-tocat-in-malaxorul-vostru-propagandistic—271684
Cetatean27/02/2018 at 11:54
buna ziua, postare 9
http://politeia.org.ro/editoriale/doamna-si-ectoplasma/57512/
intamplator27/02/2018 at 21:29
ce sa zic…ma uit ai eu la “cei dragi”,la aia din america si-tks@ziggy-din israel…si ce inteleg…
justitia nu il poate inlocui pe Isus,e a naibiii de imperfecta,si ma intreb”cum ar fi fara ea”?…
e ca si cum as pune “in oglinda”intrebarea limbricului(ca asta e un limbric=vezi dex)….cert kovesi nu e perfecta,cert dna face greseli….dar care e alternativa?….pai “alternativa”e partidul unic….ala nu greseste….asta vrem?..eu unul prefer sa o sprijin azi pe kovesi,cum l am sprijinit pe basescu in lupta lui pentru o justitie independenta…maine poate nu o voi mai sprijini pe kovesi….dar voi sprijini o justitie “independenta”…nu e perfecta,dar e cea mai buna solutie intr o lume imperfecta
ps cele de mai sus ale unuia care a decis acum 5 ani sa nu accepte “compromisul=aranjam noi” ,ci sa mearga in justitie si sa castige…si judecatorii si in prima si a doua instanta ,au varste apropiate de cele ale copiilor mei/cei ce au ramas si n au plecat merita o sansa!
« Doamna și ectoplasma
Merkel, învață meserie de la madam Viorica! »

References: CSM 
 CSM 
 ICCJ 
 CSM 
 CSM 
 CSM